benxh/qysh-me-shqip-scrape-dataset huggingface dataset:
Qysh me i dite vlerat e kastravecit kundër tensionit të lartë?


				
			Kastraveci është një nga perimet që sjell më shumë freski në gatime, por a i dini vlerat e kastravecit? Freskia nuk është e vetmja arsye përse kastraveci duhet konsumuar rregullisht.Sipas të dhënave, kastraveci përmban fibër, proteinë, kalcium. Si dhe vitaminat A, B12, B6, C dhe D.
Cilat janë vlerat e kastravecit?
Një nga përfitimet madhore që kastraveci ofron për organizmin është stabilizimi i kolesterolit. Për më tepër, kastraveci forcon imunitetin dhe ka aftësi të jashtëzakonshme në uljen e tensionit të lartë të gjakut. Përqendrimi i lartë i ujit tek kastraveci e bën atë një aleat të dobishëm kundër dehidratimit.
Në këtë artikull do të mësoni më shumë se çfarë mund të bëjë kastraveci për të ulur tensionin e lartë të gjakut. Stabilizimi i tensionit të gjakut. Përmbajtja e vitaminave dhe mineraleve të kastravecit e bën atë tepër të dobishëm për shëndetin. Veçanërisht për ata që vuajnë nga tensioni i lartë i gjakut.Konsumi i vazhdueshëm i kastravecave çon në mënyrë të pashmangshme në stabilizimin e tensionit të gjakut.
Ulja e tensionit të gjakut
Njerëzit që vuajnë nga tensioni i gjakut duhet të konsumojnë kastravecë rregullisht. Ekspertët rekomandojnë që në momentin që tensioni i gjakut rritet, duhet të konsumoni kastravecë për ta ulur atë shpejt dhe për ta stabilizuar.
Mirëmbajtja e tensionit të gjakut
Nëse tensioni i gjakut rritet në mënyrë të vazhdueshme dhe të përsëritur, mund të shkaktojë sëmundje të ndryshme kronike. Siç janë sëmundjet e zemrës apo ishemia.Për të mirëmbajtur tensionin e gjakut dhe parandaluar ngritjen e tij të shpeshtë, njeriu duhet të konsumojë rregullisht kastravecë.
Qetësimi i tensionin e gjakut
Konsumi i vazhdueshëm i kastravecit jo vetëm e parandalon ngritjen tensionin e gjakut por edhe përsëritjen e këtij problem. Megjithatë, që të mos mërziteni me shijen e kastravecit, mund ta përfshini atë në receta të ndryshme si sallata, lëngje e të tjera.
Kundër dhimbjeve të kokës
Tensioni i lartë i gjakut shoqërohet me dhimbje koke dhe dobësi. Për të shmangur këtë gjendje dhe larguar dhimbjen e kokës, ju rekomandojmë të pini lëng kastraveci. Ky lëng është i freskët dhe zgjidhje shumë e mirë dhe e shpejtë kundër dhimbjes së kokës.  E mira e kastravecit është që jo vetëm që shmang ngritjen e përsëritur të tensionit të gjakut por edhe e zgjidh atë si problem.
Qysh me përgaditë sarma me spinaq?


				
			Përbërësit:

500 gram mish të bluar
gjethe spinaqi
1 gotë oriz
2 qepë
250 gram margarinë
2 gota ujë
1 gotë ajkë
2 lugë piper të kuq
kripë
piper të zi.

Në një tigan vendosim qepët e coptuara, mishin e bluar, orizin, krypë dhe piper të zi sipas shijes, i fërgojmë për 5 minuta dhe e shtojmë piperin e kuq, vazhdojmë me fërgim dhe për 2 minuta të tjerë. Gjethet e spinaqit i përvlojmë me ujë. Masën në tigan e mbështjellim me gjethet e spinaqit.
Sarmat e mbështjellura i rendisim në tenxhere, dhe i shtojmë 2 gota ujë në të. Djegim pak ynyrën në një tigan bashkë me 1 lugë piper të kuq dhe e shtojmë në tenxhere. Sarmat i ziejmë në temperaturë mesatare për 1 orë. Sarmat pasi të jën zier i heqim nga tenxherja, i rendisim në tavë, shtojmë 1 gotë ajkë sipër tyre, dhe i pjekim në furrë për 15 minuta.
Qysh me përgatit sallatë me brokoli sipas një recete të thjeshtë?


				
			Qysh me përgatit sallatë me brokoli? Sallata e pazakonshme e cila thjesht shkrihet në gojë! Jo vetëm kaq, por është shumë ushqyese dhe e shëndetshme. Sot po ju tregojmë recetën e kësaj sallate të shkëlqyer.
Përbërësit për sallatë me brokoli:

700 g brokoli,
1 lugë e vogël kripë,
200 g majonezë,
1 qepë e kuqe,
200 g fara luledielli.

Përgatitja:
Qiteni brokolin në tenxhere, qitni kripë dhe ujë të ftohtë. Nxeheni deri në pikën e vlimit. Sapo të vlojë hiqeni nga shporeti dhe lëreni 5 minuta në ujë. Nxirreni me lugë me vrima dhe lëreni të ftohet.
Brokolin e ftohur priteni në kube të vogla, qepën e kuqe në rrathë, shtoni majonezën dhe farat e lulediellit. Të gjitha bashkë përzieni që të bëhet tretje kompakte. Qiteni në tepsi dhe shërbejeni. Ju bëftë mirë! Nëse e përgatitni një herë këtë sallatë, familjarët gjithmonë do t’jua kërkojnë!
Vlerat e Brokolit
Brokoli është shumë e dobishme për shëndetin e lëkurës tuaj, nisur nga pëmbajtja e fibrave dietike, vitaminave, mineraleve dhe antioksiduesve. Brokoli është i pasur në antioksidues të tillë si vitamina C dhe E. Vitamina C stimulon prodhimin e Kolagjenit, duke mbajtur lëkurën tuaj të shëndetshme, ndërsa vitamina A mbron membranat qelizore të lëkurës tuaj dhe parandalon dëmtimet nga rrezet UV.
Brokoli përmban një substancë të quajtur Glucoraphanin, e cila konvertohet në Sulforaphane, që ndikon direkt për një lëkurë të shëndetshme dhe për riparimin e dëmtimit të lëkurës. Kështu që konsumimi i Brokolit rinovon lëkurën tuaj më shpejt dhe i jep asaj shkëlqimin e këndshëm natyral.
Si të transferoj kredi ne vodafone?


				
			Si të transferoj kredi ne vodafone? Për të transferuar kredi ne vodafone, kini parasysh se shuma duhet të jete e plotë dhe shumefishat e 10-es. Për shembull 100 lekë, ore 200 lekë, 500 leke e kështu me radhë. 
Në rast se do transferoni euro, duhet të jëtë shumë e plotë si për shembull 1 euro, 1.5 euro e kështu me radhë.
Si të transferoj kredi ne vodafone?
Për të transferuar balancën tënde drejt një numri tjetër Vodafone së pari shkarko My Vodafone app në App Store ose Play Store. 
Më pas hyr në My Vodafone app duke përdorur numrin tuaj si username dhe shënoni një fjalëkalim. Pasi të keni kryer llogarinë tuaj, hyni në të dhe shkoni tek menuja duke rrëshqitur poshtë derisa të arriti tek Shërbime Bazë.
Atje keni mundësinë të rimbushni një numër tjetër. Nëse kryeni atë shërbim përfitoni 10gb falas prej Vodafonit. 
Nëse nuk keni kredi në kartën tuaj të debitit për të trasferuar tek numri tjetër por keni në llogarinë e numrit tuaj atëhere veproni kështu. 
Shkoni tek Shërbimet SOS dhe pasi ta klikoni tek Vodafone Share do keni mundësi të trasferoni deri në 2GB Internet tek një numër që zgjidhni. Deri në 1200 lekë limiti ditor ose 3000 lekë limiti mujor. Nëse nuk keni asnjë nga të dyja mund të trasferoni Vcoin nga ku mund të kryeni deri në 3 trasferta ditore me një limit transferte deri në 1500 Vcoin në ditë ose 2000 Vcoin në muaj.
Qysh me përgatit shpejt pizza katër djathrat?


				
			Pizza është ai lloj ushqimi, të cilën në menyrë absolute gjithkush e dashuron. Ndaj këtë radhë po ju sjellim një recetë të shpejtë dhe të shijshme.
Përbërësit për Pizza

2 gota jogurt,
4 gota miell,
1 filxhan kafeje vaj,
1 pluhur paste,
keçap,
proshutë,
2-3 speca,
1 qepë e vogël,
disa kokrra ullinj,
shampinjone,
kaçkavall

​Përgatitja:
(4 LLOJ DJATHRASH)
Brumi hollohet dhe lyhet me salcë të përgatitur. Në çdo të katërtën pjesë hidhet djathë i llojit të ndryshëm. Në njërën pjesë hidhet grojer, në të dytën gorgonzollë, në të tretën parmezan dhe në pjesën e katërt belpaese. Piqet si çdo picë tjetër.
PICË E SHPEJTË
Nga jogurti, mielli i përzier me pluhur paste, kripa dhe vaji, përgatitet brumi i cili ngjeshet pak dhe menjëherë stërhollohet dhe rrafshohet në tepsi të lyer. Brumi më parë lyhet me keçap ose salcë, pastaj mbi të hidhen përbërësit e tjerë sipas dëshirës dhe kaçkavalli në rende. Piqet në furrë të nxehtë dhe shërbehet në çast.
Qysh me e pastru fytyrën nga pikat e zeza?


				
			Pikat e zeza shfaqen kudo në fytyrë sidomos në zonën T (balli, hunda dhe mjekra). Ato shfaqen për shkak të sekretimit të tepërt të yndyrës në lëkurë, kështu që kategoria më e ekspozuar ndaj pikave të zeza janë njerëz të cilët kanë fytyrë të yndyrshme. Ndiqni hapat e mëposhtme për t’i zhdukur njëherë e përgjithmonë pikat e zeza:
Lani fytyrën:
Hapja e poreve të lëkurës lehtëson procesin e pastrimit, për këtë merrni një tenxhere me ujë dhe hidhini trumzë, më pas vendoseni të vlojë. Mbajeni kokën mbi avujt në tenxhere për disa minuta. Pastaj përpiquni të hiqni pikat e zeza me pambuk.
Maskë pas pastrimit:
Merrni pure patateje me një infuzion të lules së radhiqes (në ujë, shtoni disa luleradhiqe dhe vëreni ujin të vlojë), dhe pak qumësht. Përzierjen e përftuar aplikojeni në fytyrë. Lëreni të veprojë për 1 orë dhe më pas shpëlajeni fytyrën më ujë të vakët.
Qysh me përgatit Adana qebap – Kombinimi i mishit dhe erëzave


				
			Qysh me përgatit Adana qebap? Kombinimi fenomenal i mishit të shijshëm dhe erëzave të vërteta. Prandaj, sot ju kemi sjellë këtë recetë fantastike që do t\’ju bëj të lëpini gishtat. Ju nuk keni nevojë të  shkoni deri në Turqi për ta provuar. Me këtë recetë ju do të sjellni shijen e Turqisë në  tryezat tuaja!
Përbërësit e Adana qebap:

1,5 kg mish viçi të bluar;
2 speca të kuq;
1 qepë;
3 thelpinj hudhre;
një lugë e vogël kripë;
1 lugë lëng domateje;
1 lugë e vogël trumzë,
1 lugë e vogël spec djegës të bluar;
1 lugë e vogël piper.

 

Përgatitja: 
Adana qebap ka një përgatitje të vecantë, ndaj ndiqni me kujdes udhëzimet. Në blender qitni qepën, hudhrën dhe specin dhe bluani, por jo t’i bëni si qull, por në copa të imëta. Në një enë të madhe qitni mishin e bluar, sipër shtoni përbërjen e bluar në blender, pastaj të gjitha erëzat, kripën dhe pure domateje dhe përzieni mirë. Përbërjen futeni në frigorifer dy-tri orë që shijet të përzihen. Nga përbërja e ftohtë bëni topthat dhe radhisni në hell, shtypni që të mbeten gjurmët e gishtave dhe piqeni në skarë derisa të marrin ngjyrën e mirë. Shërbeni bashkë me shtesa sipas dëshirës (sallatë të freskët, ajkë, majonezë, keçap…) dhe do të ishte mirë sikur të bësh edhe tortila, Ju bëftë mirë!
Ku mund bej pagesa ne Telkos?


				
			Pagesat mund të realizohen në pikat tona : Rr.Ukshin Hoti,Pejton, Prishtinë. Rr. Nenë Tereza, Fushë Kosovë. Po ashtu edhe tek te gjitha pikat e Western Unionit. Njekohsisht pagesat mund të bëhen dhe në RiaCapital. Po ashtu pagesat mund të bëhen përmes E-banking. (Pasi të bëhet pagesa online duhet të dërgohet fletëdeshmia në info@telkos.net)
Qysh me i ndertu muskujt e barkut


				
			
Qysh me i ndertu muskujt e barkut. Mirëpo skulpturimi i barkut domosdoshmërish kërkon durim, konsistencë dhe mbi të gjitha përkushtim. Por, ky përkushtim nuk duhet të jetë vetëm në palestër.









Trajnerët e fitnesit tregojnë se asnjëherë nuk mund ta ‘mposhtni’ një dietë të keqe vetëm me ushtrime fizike. Kjo nënkupton se pavarësisht sa shpesh apo shumë ushtroni, asnjëherë nuk do të mundeni t’i krijoni muskujt e barkut nëse nuk kujdeseni për mënyrën si ushqeheni.



Phil Learney, trajner i fitnesit në Londër, ka disa këshilla se qysh me i ndertu muskujt e barkut nutricioni të cilat do t’ju ndihmojnë t’i ndërtoni muskujt e barkut brenda katër javëve. Ato janë:




Shmangni ushqimet e përpunuara dhe të rafinuara kurdo që keni mundësi.Provoni të hani gjashtë herë në ditë, pothuajse çdo tri orë.



Për çdo shujtë sigurohuni se përmban një porcion proteinash. Pra, shujtat duhet të përmbajnë vezë, peshk, pulë ose ushqime tjera që përmbajnë proteinë.



Mes shujtave konsumoni arra, fara, avokado, ullinj, etj.



Për mëngjes, sigurohuni të hani karbohidrate si tërshëra dhe frutat. Për drekë konsumoni patate të ëmbla, oriz të kaftë dhe fara quinoa.Për darkë, përpiquni të hani perime.



Pini shumë ujë! Çdo 10 ditë shpërblejeni veten me një shujtë ku hani çfarëdo që jua ka ëndja. 



Pas ushtrimeve mundohuni të përdorni suplemente të cilat ju furnizojnë me 40-50g karbohidrate dhe 20-30g proteinë. Kështu e stabilizoni sistemin hormonal për ta mundësuar rigjenerimin e indeve dhe e mbani sheqerin në gjak stabil. 



Gjithashtu përpiquni që të ushtroni të paktën tri herë në javë.
Qysh me gjet dua.com në Telegram app?


				
			Qysh me gjet dua.com në Telegram app? Dua tashmë është kthyer në një platfromë të plotë sociale, ku çdo shqiptar mund të gjejë veten – gjithashtu edhe atdhetarët e vet. Nisur nga kjo, platforma sociale e duas shtrihet kudo, thuajse në cdo rrjet social ku është e mundur ta kontaktosh. 
Përveç rrjeteve sociale të njohura si: Facebook, Instagram, Pinterest, Twitter dhe Linkedin, dua ka gjetur mënyra të tjera për të siguruar një kontakt më të gjerë me përdoruesit dhe jo vetëm të aplikacionit të saj. 

Një nga këto aplikacione është edhe Telegram, ku dua.com ka krijuar dy grupe. Më parë, po ju tregojmë pak se çfarë është Telegram app.
Telegram – Një epokë e re komunikimi
Telegram app është një softuer falas, super-platformë e mesazheve të çastit dhe bazuara në cloud. Shërbimi gjithashtu ofron thirrje & video të kriptuara nga fillimi deri në fund, VoIP, ndarjen e skedarëve dhe disa veçori të tjera. Fillimisht u lançua për iOS në 14 Gusht të vitit 2013 dhe Android në Tetor të vitit 2013.
Që prej atij momenti, telegram ka siguruar miliona përdorues duke konkuruar kështu edhe rrjetin gjigand të komunikimit siç është What’s Up apo Facebook Mesenger. 
Nisur nga siguria që ky aplikacion ofron, ekipi i duas mendoi të krijoj dy grupe nga të cilat çdo përdorues ka mundësinë të hyj dhe të na kontaktoj direkt për çdo paqartësi.
Community Chat: https://t.me/duacomchat

Aty mund të na gjeni e të na drejtoni cdo pyetje që mund të keni. Në Community Chat keni mundësinë të komunikoni direkt me ne edhe për probleme të ndryshme teknike në lidhje me aplikacionin. Shkarkojeni aplikacionit e Telegram duke klikuar në këtë link: https://telegram.org/
Announcements: https://t.me/duacommunity
Ndërsa sa i përket Announcements Community, mund t’i bashkoheni grupit dhe të infrmoheni për çdo gjë të re në lidhje me platfromën tonë. Aty do të informoheni të parët se çfarë po ndodh në dua.com, çfarë dhe kur do lancohen veçoritë e tjera e kështu me radhë.
Bashkojuni platformës më të madhe të shqiptarëve dhe na kontaktoni kudo që është më e lehtë për ju.
Qysh me u kujdes që makina të qëndrojë më gjatë?


				
			Mirëmbajtja e makinës e zgjatë jetën e saj. Prandaj nëse doni që makina tuaj për kohë më të gjatë mirëmbajeni atë. Më poshtë ne po përmendim disa nga mënyrat se si mund të kujdeseni për makinën tuaj që ajo të mos ketë shpesh probleme dhe të jetojë më gjatë.
Kontrolloni filtrat e ajrit
Shumë probleme të makinës tuaj vijnë si pasojë e keqfunksionimit të filtrave të ajrit. Ju duhet të ndërroni filtrat e ajrit çdo 12 muaj, ose çdo rreth 20,000 km të përshkuara. Mos e anashkaloni këtë gjë, pasi mund të shkaktojë probleme me kondicionimin e ajrit, dhe për pasojë do të thithni ajër të pashëndetshëm brenda në makinë.
Kontrolloni baterinë
Të gjithëve mund t’ju ndodhë që bateria e makinës të shkarkohet atëherë kur ju duhet më tepër. Nuk është një situatë e këndshme, apo jo? Për të shmangur këtë, asnjëherë mos injoroni sinjalin e shkarkimit të baterisë, dhe kontrollojeni rregullisht. Kontrolloni për rrjedhje, dhe pastroni rregullisht me një furçë pastrimi mineralet e ndërtuara rreth saj.
Balanconi gomat
Kjo është “dredhia” më e lehtë për të shmangur konsumimin e gomave, dhe të rrisni jetëgjatësinë e tyre. Jo të gjitha gomat konsumohen për një afat të njëjtë kohor. Prandaj duke rrotulluar gomat e përparme dhe të pasme, ju balanconi konsumimin, dhe i bëni më rezistente.Sigurohuni që gomat e makinës tuaj janë të vendosura në vijë të drejtë në mënyrë perfekte, pasi në të kundërt mund të humbisni kontrollin e makinës tuaj.
Pastroni xhamat dhe ndërroni fshesat

Xhami i përparmë i pisët mund të jetë i bezdisshëm nëse nuk pastrohet rregullisht, dhe mund të shkaktojë aksidente. Është shumë e rëndësishme që drejtuesi i mjetit të ketë një pamje të qartë, për një udhëtim të sigurt. Nëse nuk pastroni rregullisht xhamat, papastërtitë e akumuluara mund të dobësojnë cilësinë e xhamit.Nëse sezoni i shirave po afron, kontrolloni fshirëset, dhe zëvendësojeni sa herë të nevojitet. Fshirëset e dëmtuara mund të gërvishtin xhamin dhe pengojë pamjen tuaj.
Sigurohuni që sistemi i ftohjes funksionon
Tubat që mbajnë ftohësit e motorit mund të dëmtohen shumë shpejt pasi ato qarkullojnë lëngje me presion të lartë, të cilat mund ti thyejnë nëse kanë presion tepër të lartë. Gjithashtu tubat e ngrohjes hasen me të njëjtin problem. Mënyra më e mirë për të një punë sa më efiçente është krijimi i një balance midis këtyre të dyjave, dhe ti kontrolloni rregullisht.
Kontrolloni frenat

Nëse sistemi i frenimit është efiçent, makina juaj do të jetojë më gjatë. Por gjithashtu mundëson një udhëtim të sigurt për ju dhe pasagjerët. Ekziston një mënyrë shumë e thjeshtë për të kontrolluar lëngun e frenave. Nëse ngjyra është e errët, atëherë ky është sinjali i makinës që ka ardhur koha të ndërroni atë. Ngjyra e errët e lëngut indikon që lëngu është i mbushur me mbeturina. Për ta bërë sistemin e frenimit më rezistent, ndërroni lëngun çdo dy vite.
Qysh me i evitu ushqimet kancerogjene?


				
			Sëmundja e kancerit është një nga shqetësimet më të mëdha të mjekësisë por që mënyra e shëndetshme e jetesës mund ta parandalojë atë. Kështu që çfarë prisni për t’u kujdesur për veten dhe të evitoni të gjithë ushqimet e mundshme që mund ta shkaktojnë atë?
Ja cilët janë 7 ushqime kancerogjene që mund të favorizojnë zhvillimin e kancerit:

Mishi
Patate të skuqura ose patatina
Vajra të ngopur dhe yndyra të hidrogjenizuara
Pije të gazuara
Ëmbëltues artificialë dhe konservues
Miell i përpunuar dhe sheqeri i bardhë
Alkooli

Kjo është një listë e shkurtër edhe pse në realitet ushqimet kancerogjene në brendësi të secilës nga kategoritë janë të shumta.
Qysh me i humbë 3 kilogram për 2 ditë?


				
			Individët që janë në mbi pëshë, provojnë të gjitha mënyrat për të humbur nga kilogramët e tepërta por jo gjithmonë japin rezultate.  
Për shkak të kohërave në të cilën jetojmë, shpesh priremi të harrojmë se çfarë është e rëndësishme.
Jo paratë, por shëndeti dhe familja. Eshte e rëndësishme të dini arsyet se pse doni të humbisni peshë por mbi të gjitha të qëndroni të shëndetshëm.
Receta e mëposhtme ju vjen në ndihmë, duke humbur 3 kg në 2 ditë ! Së pari, është e rëndësishme konsumimi i Milkshake, gjysmë ore pas marrjes mëngjesin.
Është gjithashtu e këshillueshme te shoqëroni këtë trajtim me konsumin e vazhdueshëm frutave,perimeve dhe çajit jeshil. Gjithashtu, përjashtoni sheqerin nga përditshmëria juaj.
Përbërësit:

4 hudhra
4 domate të vogla
1/4 litër ujë
6 kube akulli

Përgatitja:

Lajini të gjitha produktet dhe futini bashkë dhe i trazoni në një mikser.
Domatja vepron si një antioksidant duke ndihmuar trupin tuaj, për të hequr dhjamin e akumuluar.
Ndërsa hudhra ndihmon djegjen e kalorive, si dhe ndihmon në shëndetin tone në përgjithësi.
Filloni të konsumoni këtë përzjerje 2-3 herë në jave dhe do të shihni rezultatet të menjëhershme në humbjen e kilogramëve të tepërta.
Qysh me i largu rrudhat në fytyrë përmes sodës së bukës?


				
			Qysh me i largu rrudhat në fytyrë përmes sodës së bukës? Ka produkte të ndryshme në treg që luftojnë pamjen e puçrave të fytyrës, pikave të errëta, rrathëve të errët rreth syve dhe rrudhave.
Shumica prej tyre janë të shtrenjta dhe humbin efektivitetin e tyre në një kohë shumë të shkurtër, transmeton lajmi.net. Ky anti-inflamator i fuqishëm, anti-oksidues dhe një agjent antibiotik ka gamë të gjerë të përfitimeve shëndetësore.
Recetën mund ta ndiqni më poshtë per me largu rrudhat në fytyrë:

Uthull molle
Sodë buke
½-ta e gotës ujë
½-ta e limonit
mjaltë

Udhësuesit:
Merrni ujin, shtrydhni limonin dhe vendosni të gjithë përbërësit që përmendëm më lart. Përzieni mirë derisa të merrni një përzierje homogjene. Aplikoni atë në fytyrën tuaj dhe lini të qëndrojë brenda natës. Përsëriteni procedurën çdo natë para se të shkoni në gjumë për 1 muaj.
Soda bikarbone ose ndryshe e njohur si soda e bukës është një ilaç natyral që mund të trajtojë shumë probleme të lëkurës. Është një tonik shumë i mirë dhe shumë efektiv në pastrimin e lëkurës, largimin e qelizave të vdekura dhe eliminimin e ndonjë puçrre apo akne.
Perfitimet
Soda e bukës është një pastrues shumë i fuqishëm i fytyrës, jashtëzakonisht efektiv në heqjen e qelizave të vdekura të lëkurës, papastërtive dhe yndyrës nga lëkura, në parandalimin e shfaqjes së akneve dhe në hapjen e poreve të fytyrës. Nëse dëshironi të pastroni lëkurën tuaj, merrni pak sode buke në dorën tuaj dhe shtoni pak ujë të ngrohtë.
Përzieni deri sa të krijoni një pastë homogjene. Lageni lëkurën tuaj me ujë të ngrohtë dhe aplikoni këtë maskë në fytyrën tuaj me masazhim në lëvizje rrethore. Pasi ta keni aplikuar, lëreni në fytyrë për disa minuta dhe më pas shpëlajeni me ujë të ngrohtë.
Qysh me i rigjeneru flokët pas lindjes?


				
			Rënia e flokëve pas lindjes mund të jetë një problem shumë i zakonshëm për shumë gra, por zgjidhja e këtij problemi është e lehtë dhe e shpejtë gjithashtu. Vaji i ullirit është ndihmuesi kryesor që ju nevojitet për trajtimin e flokëve. Masazhimi i flokëve me vaj ulliri për 5 apo 10 minuta ju ndihmon në stimulimin e qarkullimit të gjakut në lëkurën e kokës si dhe në forcimin dhe rikthimin e shkëlqimit të flokëve. Për rezultate efektive sugjerohet që të përsëritet ky masazhim dy herë në javë. Nëse keni skalp të yndyrshëm, preferohet që masazhimin ta bëni vetëm në flokë dhe jo në kokë. Pas trajtimit të flokëve me këtë maskë do të vëreni rigjenerim të flokëve.
Qysh me rikthy shkëlqimin e stolive me produkte shtëpiake?


				
			Shkëlqimin e stolive nuk mund ta mbajmë për një kohë të gjatë, kjo sepse edhe ato mund të bëhen pis si shumë gjëra të tjera. Ndaj, sugjerojmë që t\’i mirëmbani ato hera herës e t\’i pastroni me kujdes. 
Më poshtë ju kemi sjellë përbërësit që do t\’ju duhen për t\’i pastruar ato. Ndërsa, sa i përket mënyrës se si duhet bërë, ju kemi bashkangjitur një foto nga ku mund të udhëzoheni. Majini bizhutë tuaja të pastra, që të mund t\’i përdorni më gjatë.
Përbërësit për pastrimin dhe shkëlqimin e stolive:

Një enë të cilën duhet ta mbuloni me letër alumini,
​1 filxhan uje i vëluar,
1/2 filxhan uthull,
1 lugë  gjelle, sodë bikarbon
Qysh me përgatitë torte me M&M’s?


				
			Nëse jeni adhurues i M&M’s ju sygjerojmë që gjithsesi ta provoni një torte me M&M’s! Kjo recetë nuk dallon shumë nga tortat e zakonshme mirëpo me disa përbërës shtes dhe pak kreativitet, shpejt do të bëhet receta juaj e preferuar. Më poshtë keni udhëzimet se si mund ta përgatitni!
Përbërësit

5 vezë
250 gr sheqer
250gr vaj
400gr miell
1 filxhan caji qumësht
1 pluhur për pjekje
Nutella
3-4 lugë kakao
7 pako M&M’s
Kit-Kate çokollada (sipas dëshirës)

Përgatitja
Vezët,  sheqerin, vajin i rrahim së bashku. Më pas hedhim miellin dhe e përziejmë pak e nga pak. Në fund e shtojmë qumështin ngadalë që të mos e hollojmë shumë. Shtojmë 3-4 lugë kakao sipas dëshirës dhe pluhurin për pjeke. Brumin e ndajmë në dy pjesë, në dy tepsi.
E pjekim në nxehtësi 180 gradë për 40 minuta. Pas pjekjes dhe ftohjes e lyjmë petën e parë me nutella. Sipër saj shtojmë 3 pako M&M’s. Pastaj vendosim edhe peten e dytë, të cilën gjithashtu e lyejmë ne nutella. Përfshi edhe çoshet e tortës. Pastaj 4 pakot e mbetura të M&M’s i hedhim sipër. Nëse dëshironi anash mund ta dekoroni me Kit-Kate çokollada.
Sygjerim shtesë
Këtë tortë para se ta lyeni me nutella dhe M&M’s mund ta preni në forma të ndryshme. Duke i dhënë kështu formën e numrave, zemrës apo çfarëdo forme që ju preferoni. Tortja zakonisht pëlqehet shumë nga të gjithë që e provojnë atë. E sidomos nga fëmijët. Nëse një herë provoni torte me M&M’s do ta kërkoni sërish!
Qysh me i mbajtë lulet e freskëta?


				
			Përveç që e zbukurojnë çdo kënd dhe hapësirë të shtëpisë suaj, një buqetë me lule e rregulluar bukur, shpesh ju sjell edhe buzëqeshje në fytyrën tuaj.
1.Llaku për flokë ashtu sikur mban në formë modelimin tuaj të flokëve, ky mund të ndihmojë lulet tuaja të duken për një kohë më të gjatë të freskëta. Largohuni nga buqeta me lule rreth 30 centimetra dhe spërkatni me llak flokësh gjethet dhe petalet.



2. Në një vazo me lule, hidhni 60 ml lëng të gazuar (çfarëdo lloji). Sheqerin që e përmban lëngu i gazuar zgjat freskinë dhe jetëgjatësinë e luleve tuaja.



3.Për t’i bërë lulet të duken të freskëta për një kohë sa më të gjatë, është e nevojshme që rritja dhe zhvillimi i bakterieve të mbahen në minimum. Në një vazo me ujë, shtoni disa pika vodka (alkooli e ngadalëson rritjen e bakterieve) si dhe një lugë çaji sheqer (për ta ushqyer lulen).
Qysh me i trajtu flokët e yndyrshme?


				
			Flokët e yndyrshme janë problemi numër një  për çdo femër. Nëse keni dëshirë të keni flokë të shëndetshëm dhe jo që bëhen direkt me yndyrë. Merrni disa pika lëng limoni dhe i përzieni me një gotë kos natyral me 0% yndyrna. E përzieni masën, dhe e aplikoni vetëm mbi rrënjën e flokut. E mbani për 15 minuta. Pastaj e lani kokën si zakonisht me shampo dhe me krem. Këtë maskë duhet ta përdoni çdo tre ditë për 4 javë rresht.